CELEX: 32011R1266
Language: ro
Date: 2011-12-06 00:00:00
Title: Regulamentul de punere în aplicare (UE) nr. 1266/2011 al Comisiei din 6 decembrie 2011 de repartizare, pentru anul de comercializare 2011/2012, a 5000 de tone de fibre de in scurte și fibre de cânepă cu titlu de cantități naționale garantate între Danemarca, Grecia, Irlanda, Italia și Luxemburg

7.12.2011   
            
            
               RO
            
            
               Jurnalul Oficial al Uniunii Europene
            
            
               L 324/8
            
         REGULAMENTUL DE PUNERE ÎN APLICARE (UE) NR. 1266/2011 AL COMISIEI
   din 6 decembrie 2011
   de repartizare, pentru anul de comercializare 2011/2012, a 5 000 de tone de fibre de in scurte și fibre de cânepă cu titlu de cantități naționale garantate între Danemarca, Grecia, Irlanda, Italia și Luxemburg
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (1), în special articolul 95 coroborat cu articolul 4,
   întrucât:
   
               (1)
            
            
               Articolul 8 alineatul (1) din Regulamentul (CE) nr. 507/2008 al Comisiei din 6 iunie 2008 de stabilire a normelor de aplicare a Regulamentului (CE) nr. 1673/2000 al Consiliului privind organizarea comună a piețelor în sectorul inului și cânepei pentru fibre (2) stabilește că repartizarea celor 5 000 de tone de fibre scurte de in și fibre de cânepă cu titlu de cantități naționale garantate în conformitate cu articolul 94 alineatul (1a) din Regulamentul (CE) nr. 1234/2007 pentru anul de comercializare 2011/2012 trebuie efectuată înainte de data de 16 noiembrie pentru anul de comercializare în curs.
            
         
               (2)
            
            
               În acest scop, Italia a transmis Comisiei informații referitoare la suprafețele pentru care există contracte de vânzare-cumpărare, contracte și angajamente de prelucrare, precum și informații privind producția estimată de paie și fibre de in și cânepă.
            
         
               (3)
            
            
               În schimb, Danemarca, Grecia, Irlanda și Luxemburg nu vor produce fibre de in sau cânepă în anul de comercializare 2011/2012.
            
         
               (4)
            
            
               Pe baza estimărilor de producție care rezultă din informațiile furnizate, producția globală a celor cinci state membre în cauză va fi inferioară cantității totale de 5 000 de tone care le-a fost alocată și, prin urmare, trebuie stabilite cantitățile naționale garantate indicate în continuare.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Pentru anul de comercializare 2011/2012, cantitățile naționale garantate prevăzute la articolul 94 alineatul (1a) din Regulamentul (CE) nr. 1234/2007 coroborat cu anexa XI partea A punctul II litera (b) din același regulament sunt următoarele:
   
               —
            
            
               Danemarca
            
            
               0 tone;
            
         
               —
            
            
               Grecia
            
            
               0 tone;
            
         
               —
            
            
               Irlanda
            
            
               0 tone;
            
         
               —
            
            
               Italia
            
            
               15 tone;
            
         
               —
            
            
               Luxemburg
            
            
               0 tone.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 16 noiembrie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 decembrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 149, 7.6.2008, p. 38.